Camau i'w cymryd cyn dechrau cwyn - Rail Ombudsman
You are here: Home / Gwneud cwyn / Camau i'w cymryd cyn dechrau cwyn
I'n cynorthwyo i'ch helpu chi, dylech gymryd y camau canlynol cyn dechrau cwyn:
Cysylltwch â'r Darparwr Gwasanaeth
Rhowch wybod i'r darparwr gwasanaeth am eich cwyn, esboniwch beth rydych chi'n anfodlon arno a dywedwch yn glir beth hoffech iddo gael ei wneud i unioni'r sefyllfa.
Ceisiwch ddatrys eich cwyn gyda'r Darparwr Gwasanaeth
Os gallwch ddatrys eich cwyn gyda'r darparwr gwasanaeth yn uniongyrchol, mae'n bosibl y bydd hyn yn gynt ac yn haws i'r ddwy ochr. I'ch helpu i ddatrys y gŵyn: peidiwch â chynhyrfu ond byddwch yn bendant, rhowch gyfle i'r darparwr gwasanaeth ymateb a lle bynnag y bo modd, rhowch unrhyw wybodaeth neu dystiolaeth a allai'ch helpu i symud ymlaen.
Casglwch dystiolaeth
Gwnewch nodyn o ddyddiadau allweddol, dogfennau ac unrhyw gysylltiad rydych wedi'i gael gyda'r darparwr gwasanaeth. Gallech ystyried cael ffeil a chadw negeseuon e-bost a llythyrau. Gellid defnyddio hon fel tystiolaeth os dewch â'r gŵyn atom ni. I gael rhagor o arweiniad ar y mathau o dystiolaeth y gallech eu darparu, edrychwch ar ein Canllaw i Ddefnyddwyr.
Cwblhewch ein Rhestr Wirio Cymhwysedd
Ymchwiliwch i weld a allwn eich helpu gyda'ch cwyn.
Os ydych chi'n dal i fod yn anfodlon ac rydych wedi cymryd y camau uchod, mae'n bosibl y byddwch eisiau cysylltu â ni i ddechrau cwyn.